钦定古今图书集成/明伦汇编/氏族典/第092卷 > 《廖用贤尚友录》 > 于洛拔
## 钦定古今图书集成/明伦汇编/氏族典/第092卷 > 《廖用贤尚友录》 > 于洛拔

按《魏书于栗䃅传》：“栗䃅爵新安公，卒，子洛拔袭爵。少
以功臣子拜侍御中散，有姿容，善应对，恭慎小心，世
祖甚加爱宠，因赐名焉。擢领监御曹事，转监御曹令。
恭宗在东宫，厚加礼遇，洛拔恒畏避屏退。左转领候
宫曹事。顷之，袭爵，出为使持节散骑常侍、宁东将军、
和龙镇都大将、营州刺史。以治有能名，进号安东将
军”，又为外都大官，转拜侍中、殿中尚书，迁尚书令。太
安四年卒，时年四十四。有六子。